CELEX: 52014XG0304(01)
Language: sk
Date: 2014-03-04
Title: Závery Rady – Efektívne a inovačné vzdelávanie a odborná príprava zamerané na investovanie do zručností – podpora európskeho semestra 2014

4.3.2014   
            
            
               SK
            
            
               Úradný vestník Európskej únie
            
            
               C 62/4
            
         Závery Rady – Efektívne a inovačné vzdelávanie a odborná príprava zamerané na investovanie do zručností (1) – podpora európskeho semestra 2014
   2014/C 62/05
   RADA EURÓPSKEJ ÚNIE,
   VZHĽADOM NA
   
               —
            
            
               články 165 a 166 Zmluvy o fungovaní Európskej únie,
            
         
               —
            
            
               stratégiu Európa 2020 a
            
         
               —
            
            
               závery Rady z 12. mája 2009 o strategickom rámci pre európsku spoluprácu vo vzdelávaní a odbornej príprave („ET 2020“) (2),
            
         BERÚC DO ÚVAHY
   
               —
            
            
               odporúčanie Európskeho parlamentu a Rady z 18. decembra 2006 o kľúčových kompetenciách pre celoživotné vzdelávanie (3),
            
         
               —
            
            
               závery Rady z 26. novembra 2012 o vzdelávaní a odbornej príprave v rámci stratégie Európa 2020 (4) – príspevok vzdelávania a odbornej prípravy k oživeniu hospodárstva, rastu a zamestnanosti,
            
         
               —
            
            
               odporúčanie Rady z 20. decembra 2012 o potvrdzovaní neformálneho vzdelávania a informálneho učenia sa (5),
            
         
               —
            
            
               závery Rady z 15. februára 2013 o investovaní do vzdelávania a odbornej prípravy (6) – reakcia na Prehodnotenie vzdelávania: investície do zručností na dosiahnutie lepších sociálno-ekonomických výsledkov a na ročný prieskum rastu na rok 2013,
            
         
               —
            
            
               odporúčanie Rady z 22. apríla 2013 (7) o zavedení záruky pre mladých ľudí,
            
         
               —
            
            
               vyhlásenie Rady o Európskom združení učňovskej prípravy prijaté 15. októbra 2013 (8),
            
         
               —
            
            
               nariadenie Európskeho parlamentu a Rady (EÚ) č. 1288/2013 z 11. decembra 2013, ktorým sa zriaďuje „Erasmus+“: program Únie pre vzdelávanie, odbornú prípravu, mládež a šport (9),
            
         A V REAKCII NA
   
               —
            
            
               ročný prieskum rastu na rok 2014 (10) a
            
         
               —
            
            
               oznámenie Komisie s názvom Otváranie systémov vzdelávania: nové technológie a otvorené vzdelávacie zdroje ako prostriedky inovačného vyučovania a vzdelávania pre všetkých (11),
            
         DOMNIEVA SA, ŽE
   
               1.
            
            
               vzdelávanie a odborná príprava majú strategickú úlohu pri podpore oživenia hospodárstva v Európe. Napriek tomu, že sa dosiahol značný pokrok pri plnení hlavného cieľa v oblasti vzdelávania stanoveného v stratégii Európa 2020
                   (12), treba ešte veľa urobiť na zvrátenie dôsledkov krízy a vyriešenie základných štrukturálnych problémov;
            
         
               2.
            
            
               nedávne údaje naznačujú, že štrukturálne problémy čiastočne súvisia s nedostatkom náležitých zručností, a preto sú výzvou pre naše systémy vzdelávania a odbornej prípravy;
            
         
               3.
            
            
               každá piata osoba v produktívnom veku v EÚ má nízku čitateľskú a matematickú gramotnosť, čo výrazne obmedzuje ich možnosti zamestnať sa, a aj napriek istému pokroku v súvislosti so základnými zručnosťami je počet žiakov dosahujúcich slabé výsledky v matematike stále vysoký (13);
            
         
               4.
            
            
               aj keď z prognóz vyplýva, že takmer všetky pracovné miesta si budú v budúcnosti vyžadovať aspoň základné digitálne zručnosti, mnoho žiakov ešte stále nemá prístup k digitálnym technológiám a obsahu potrebnému na ich nadobudnutie. Vysoký počet dospelých nemá vôbec žiadne digitálne zručnosti.
            
         ZDÔRAZŇUJE, ŽE
   
               1.
            
            
               treba neodkladne riešiť kľúčové výzvy týkajúce sa nezamestnanosti mladých ľudí a neprimeraných úrovní zručností. Okrem toho, že vzdelávanie a odborná príprava zásadným spôsobom prispievajú k posilňovaniu sociálnej súdržnosti a aktívneho občianstva, významne pomáhajú pri tvorbe inteligentného, inkluzívneho a udržateľného rastu, zlepšovaniu konkurencieschopnosti a zamestnateľnosti, ako aj k zvyšovaniu produktivity a inovácie;
            
         
               2.
            
            
               uznávajúc úsilie, ktoré sa už vynaložilo na zvládnutie týchto kľúčových výziev, EÚ a členské štáty by mali zintenzívniť snahu o zlepšenie vzdelávania a odbornej prípravy a naďalej by mali investovať do efektívneho a kvalitného vzdelávania a odbornej prípravy;
            
         
               3.
            
            
               budúce preskúmanie stratégie Európa 2020 a nadchádzajúce hodnotenie strategického rámca pre európsku spoluprácu vo vzdelávaní a odbornej príprave „ET 2020“ by malo umožniť posilniť strategickú úlohu vzdelávania a odbornej prípravy v európskom semestri.
            
         NA ÚČELY ZVIDITEĽNENIA VZDELÁVANIA A ODBORNEJ PRÍPRAVY V EURÓPSKOM SEMESTRI 2014 SÚHLASÍ S TÝM, ABY SA POZORNOSŤ ZAMERALA NA TIETO ASPEKTY:
   
               1.
            
            
               maximálne uľahčenie dlhodobých investícií do modernizácie vzdelávania a odbornej prípravy a rozvoja zručností na vnútroštátnej aj európskej úrovni, pričom by sa mal väčší dôraz klásť na efektívnosť a kvalitu investícií do vzdelávania;
            
         
               2.
            
            
               vybavenie ľudí všetkých vekových skupín lepšími a relevantnejšími zručnosťami, najmä posilňovaním celoživotného vzdelávania a podporou rovnakých príležitostí prístupu ku kvalitnému vzdelávaniu a odbornej príprave, a to aj pre vzdelávajúce sa osoby zo znevýhodneného prostredia;
            
         
               3.
            
            
               uľahčenie prechodu od vzdelávania a odbornej prípravy do zamestnania, najmä propagáciou modulov vzdelávania zameraných na prax a prípadne zvýšením dostupnosti kvalitných stáží a programov učňovskej prípravy;
            
         
               4.
            
            
               v spolupráci s príslušnými zainteresovanými stranami – ďalšia modernizácia a zlepšovanie vzdelávacích metód na základe najnovšieho výskumu a plné využívanie príležitostí spojených s digitálnym vzdelávaním, k čomu patrí v závislosti od okolností jednotlivých štátov aj:
               
                           a)
                        
                        
                           podpora vzdelávacích inštitúcií pri zlepšovaní ich kapacít a prípadne investovaní do infraštruktúry IKT, a to s cieľom využiť potenciál nových technológií a digitálneho obsahu, vrátane hromadných otvorených kurzov na internete;
                        
                     
                           b)
                        
                        
                           podpora rozmanitejších učebných postupov, pri ktorých sa spája osobný kontakt s metódami digitálneho vzdelávania;
                        
                     
                           c)
                        
                        
                           nabádanie úvodného vzdelávania učiteľov a ďalšieho profesijného rozvoja s cieľom preskúmať využívanie učebných metód na báze digitálnych technológií.
                        
                     
         VYZÝVA ČLENSKÉ ŠTÁTY, ABY S NÁLEŽITÝM ZRETEĽOM NA ZÁSADU SUBSIDIARITY A V ZÁVISLOSTI OD OKOLNOSTÍ JEDNOTLIVÝCH ŠTÁTOV
   
               1.
            
            
               pokračovali v úsilí o zlepšenie získavania kľúčových kompetencií a zníženie podielu osôb so slabými školskými výsledkami;
            
         
               2.
            
            
               podporovali získavanie základných zručností, ako aj prijímanie opatrení na rekvalifikáciu a zvyšovanie kvalifikácie prostredníctvom posilneného celoživotného vzdelávania so zameraním na ľudí s nízkou kvalifikáciou;
            
         
               3.
            
            
               prijali efektívne a inkluzívne politiky v oblasti vzdelávania a odbornej prípravy, v ktorých sa náležite zohľadnia potreby vzdelávajúcich sa osôb zo znevýhodneného prostredia;
            
         
               4.
            
            
               podnecovali v rámci širokého spektra zainteresovaných strán diskusiu založenú na overených skutočnostiach týkajúcu sa poskytovania a ochrany udržateľných a efektívnych spôsobov financovania vzdelávania a odbornej prípravy;
            
         
               5.
            
            
               prijali náležité opatrenia s cieľom reagovať na hlavné odkazy vyhlásenia Rady o Európskom združení učňovskej prípravy a odporúčania Rady o zavedení záruky pre mladých ľudí týkajúce sa vzdelávania a odbornej prípravy;
            
         
               6.
            
            
               preskúmali, ako aby sa v nástrojoch transparentnosti a uznávania vo formálnom vzdelávaní mohli zohľadniť aj nové formy učenia sa vrátane potvrdzovania zručností získaných prostredníctvom kvalitného vzdelávania cez internet;
            
         
               7.
            
            
               podporovali vzdelávacie inštitúcie a inštitúcie odbornej prípravy pri využívaní potenciálu nových technológií a digitálneho obsahu ako doplnku k tradičným vzdelávacím prístupom s cieľom uspokojiť potreby rôznych typov vzdelávajúcich sa osôb vrátane osôb zo znevýhodneného prostredia;
            
         
               8.
            
            
               podporovali učiteľov a vedenie škôl pri získavaní digitálnych zručností na vysokej úrovni a pri osvojovaní si inovačných vyučujúcich postupov, napríklad prostredníctvom flexibilnej odbornej prípravy, motivačných schém a aktualizovaných študijných programov pre učiteľov;
            
         
               9.
            
            
               v plnom rozsahu využívali novú generáciu finančných nástrojov, najmä program Erasmus+ a európske štrukturálne a investičné fondy, s cieľom riešiť uvedené výzvy v oblasti vzdelávania a odbornej prípravy;
            
         
               10.
            
            
               snažili sa uľahčovať investície do vzdelávania a odbornej prípravy ako sektorov podporujúcich rast a zohľadňovali pri tom aspekty odporúčaní pre jednotlivé krajiny uvedené v stratégii Európa 2020 týkajúce sa vzdelávania a odbornej prípravy.
            
         VYZÝVA ČLENSKÉ ŠTÁTY A KOMISIU, ABY
   
               1.
            
            
               posilňovali príspevok vzdelávania a odbornej prípravy k agende EÚ v oblasti rastu a zamestnanosti účinnejším a efektívnejším využívaním investícií s cieľom zvýšiť úroveň zručností, zlepšiť výsledky vzdelávania a riešiť nedostatok zručností;
            
         
               2.
            
            
               podporovali partnerstvá na vnútroštátnej a európskej úrovni medzi tvorcami vzdelávacieho obsahu, s cieľom rozšíriť ponuku kvalitných otvorených vzdelávacích zdrojov a iných digitálnych vzdelávacích materiálov v rôznych jazykoch, pričom je nutné náležite zohľadniť otázky autorských práv a licencií;
            
         
               3.
            
            
               ďalej využívali platformu eTwinning a nový portál Otvorené vzdelávanie v Európe ako referenčný bod pre existujúce otvorené vzdelávacie zdroje vytvárané v EÚ;
            
         
               4.
            
            
               nadviazali na diskusiu o smerovaní, ktorá sa v Rade uskutočnila v novembri 2013, tým, že zorganizujú samit o výzvach, ktoré predstavujú nové technológie a otvorené vzdelávacie zdroje, najmä pokiaľ ide o zabezpečovanie kvality a hodnotenie a certifikáciu zručností získaných novými spôsobmi učenia sa;
            
         
               5.
            
            
               zvýšili pridanú hodnotu a optimalizovali efektívnosť strategického rámca „ET 2020“ a jeho riadenie a organizačné dojednania, najmä prostredníctvom týchto krokov:
               
                           a)
                        
                        
                           ďalší rozvoj spolupráce medzi odborníkmi v politike vzdelávania a zamestnanosti;
                        
                     
                           b)
                        
                        
                           zabezpečiť, aby otvorená metóda koordinácie (OMK) vrátane pracovných skupín „ET 2020“ (14) reálne prispievala k sledovaniu toho, ako sa riešia identifikované výzvy;
                        
                     
                           c)
                        
                        
                           pokračovanie partnerských preskúmaní na vysokej úrovni vykonávaných na dobrovoľnej báze v kontexte existujúcich štruktúr OMK, so zameraním na aspekty odporúčaní pre jednotlivé krajiny týkajúce sa vzdelávania a odbornej prípravy;
                        
                     
                           d)
                        
                        
                           využitie strednodobého hodnotenia s cieľom pomôcť vypracovať ďalší návrh spoločnej správy, ktorá sa zameria viac do budúcnosti a v ktorej sa určia kľúčové prioritné oblasti a konkrétne otázky pre ďalšiu prácu;
                        
                     
                           e)
                        
                        
                           optimalizácia, redukcia a zjednodušenie štruktúr na podávanie správ v oblasti vzdelávania a odbornej prípravy s cieľom vyhnúť sa duplicite.
                        
                     
         VYZÝVA KOMISIU, ABY
   
               1.
            
            
               zozbierala dôkazy a pripravila analýzu v súvislosti s hospodárskym a sociálnym dosahom a prínosmi vzdelávania, ktorá sa využije v budúcej diskusii v Rade;
            
         
               2.
            
            
               v kontexte konzultácie na tému európskeho priestoru pre zručnosti a kvalifikácie podporovala otvorenú verejnú diskusiu o vplyve nových technológií a digitálneho obsahu v aktuálnej praxi a nástrojoch a politikách EÚ vrátane otázok, ako je zabezpečenie kvality, posudzovanie a certifikácia.
            
         
      (1)  Na účely týchto záverov sa pojem „zručnosti“ používa vo všeobecnej rovine a v súlade s vymedzením pojmu v prílohe I k odporúčaniu Európskeho parlamentu a Rady z roku 2006 o vytvorení európskeho kvalifikačného rámca pre celoživotné vzdelávanie (Ú. v. EÚ C 111, 6.5.2008, s. 4).
   
      (2)  Ú. v. EÚ C 119, 28.5.2009, s. 2.
   
      (3)  Ú. v. EÚ L 394, 30.12.2006, s. 10.
   
      (4)  Ú. v. EÚ C 393, 19.12.2012, s. 5.
   
      (5)  Ú. v. EÚ C 398, 22.12.2012, s. 1.
   
      (6)  Ú. v. EÚ C 64, 5.3.2013, s. 5.
   
      (7)  Ú. v. EÚ C 120, 26.4.2013, s. 1.
   
      (8)  14986/13.
   
      (9)  Ú. v. EÚ L 347, 20.12.2013, s. 50.
   
      (10)  15803/13 + ADD 1.
   
      (11)  14116/13 + ADD 1.
   
      (12)  Podľa monitora vzdelávania a odbornej prípravy za rok 2013.
   
      (13)  Údaje pochádzajú z prieskumu OECD z roku 2013 týkajúceho sa zručností dospelých uskutočneného v rámci Programu medzinárodného hodnotenia schopností dospelých (PIAAC) a jeho prieskumu z roku 2012 týkajúceho sa schopností v oblasti čítania, matematiky a prírodných vied u 15-ročných uskutočneného v rámci Programu pre medzinárodné hodnotenie študentov (PISA).
   Pozn.: Malo by sa zaručiť právo všetkých členských štátov zúčastňovať sa na práci tejto organizácie.
   
      (14)  Vysvetlivka: Tieto pracovné skupiny, ktoré Komisia prvýkrát zriadila v rámci pracovného programu Vzdelávanie a odborná príprava 2010 s cieľom uplatňovať otvorenú metódu koordinácie v oblasti vzdelávania a odbornej prípravy, slúžia ako fórum pre výmenu najlepších postupov v týchto oblastiach. Na dobrovoľnej báze spájajú odborníkov z členských štátov a v súčasnej podobe pokrývajú 6 kľúčových oblastí: školy, vysokoškolské vzdelávanie, odborné vzdelávanie a prípravu, vzdelávanie dospelých, prierezové zručnosti a digitálne vzdelávanie.